**Ministru kabineta noteikumu projekta „****Grozījumi Ministru kabineta 2016. gada 17. maija noteikumos Nr.310 „Darbības programmas “Izaugsme un nodarbinātība” 9.2.4. specifiskā atbalsta mērķa “Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem” 9.2.4.1. pasākuma “Kompleksi veselības veicināšanas un slimību profilakses pasākumi” un 9.2.4.2. pasākuma “Pasākumi vietējās sabiedrības veselības veicināšanai un slimību profilaksei” īstenošanas noteikumi”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | *-* |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nav attiecināms. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šobrīd spēkā esošā MK noteikumu redakcija nosaka, ka 9.2.4.1. pasākuma un 9.2.4.2. pasākuma “finansējuma saņēmēji, īstenojot projektu, uzkrāj datus par projekta ietvaros īstenojamo pasākumu dalībniekiem, kuri uzskaitāmi atbilstoši Eiropas Parlamenta un Padomes 2013. gada 17. decembra Regulas (ES) Nr. 1304/2013 par Eiropas Sociālo fondu un ar ko atceļ Padomes Regulu (EK) Nr. 1081/2006 (turpmāk – EK Regula 1304/2013), par horizontālā principa "Vienlīdzīgas iespējas" horizontālo rādītāju sasniegšanu un par MK noteikumu 8.1., 8.2., 8.3., 8.4., 8.5. un 8.6. apakšpunktā minētajām mērķa grupām atbilstošo atbalstu saņēmušo unikālo personu skaitu. Darbības programma “*Izaugsme un nodarbinātība*” paredz, ka 9.2.4. specifiskā atbalsta mērķa „*Uzlabot pieejamību veselības veicināšanas un slimību profilakses pakalpojumiem, jo īpaši, nabadzības un sociālās atstumtības riskam pakļautajiem iedzīvotājiem*” (turpmāk SAM) grupa ir visi Latvijas iedzīvotāji, jo īpaši teritoriālās, sociālās atstumtības un nabadzības riskam pakļautās iedzīvotāju grupas (tai skaitā iedzīvotāji, kuri dzīvo apdzīvotās vietās ar zemu iedzīvotāju blīvumu; trūcīgie un maznodrošinātie iedzīvotāji; bezdarbnieki; personas ar invaliditāti; iedzīvotāji, kas vecāki par 54 gadiem; bērni). Ņemot vērā to, ka šobrīd Latvijā saskaņā ar nacionālajiem normatīvajiem aktiem, tostarp arī saskaņā ar Iedzīvotāju reģistra likumu, vienīgā pazīme, kas apliecina personas unikalitāti, ir personas kods – vienīgā vienojošā pazīme, kas nodrošina iespēju atrast informāciju par personu citos datu reģistros, kas īpaši būtiski, lai pārliecinātos par personas atbilstību noteiktai mērķa grupai, kā arī lai novērstu pārpratumus vai neskaidrības saistībā ar datu uzkrāšanu attiecībā uz SAM mērķa grupai atbilstošo atbalstu saņēmušo unikālo personu skaitu, ir nepieciešams MK noteikumu 66.2. apakšpunktā iekļaut norādi, ka dati par atbalstu saņēmušo personu skaitu tiek uzkrāti, nosakot pasākuma dalībnieka personas kodu un dalībnieka atbilstību konkrētajai mērķa grupai. 2. Saskaņā ar 2015. gada jūnija Eiropas Komisijas vadlīniju "Praktiskās vadlīnijas datu uzkrāšanai un apstiprināšanai" 4.1.3.  sadaļu "Minimālā robeža, kas nosaka dalībnieku uzskaiti" (https://www.esf.ie/en/ImageLibrary/Repository/Files/Annex-D-Practical-guidance-on-data-collection-and-validation-May-20161.pdf), kurā paredzēts, ka dalībvalsts var noteikt dalības stundu apjomu, pēc kuru apmeklējuma dalībnieks tiek uzskaitīts pie kopējiem iznākuma rādītājiem dalībniekiem. Šī brīža MK noteikumu redakcijā noteiktā prasība – uzkrāt datus par projekta dalībniekiem, kuri uzskaitāmi atbilstoši EK Regulas 1304/2013 1. pielikumam, ja pasākuma vai viena pasākuma cikla ilgums **ir vismaz 8 stundas**, rada nesamērīgu lielu administratīvo slogu, kas sevi neattaisno attiecībā pret rezultātā iegūstāmo informāciju, kā finansējuma saņēmējam, tā arī valsts un pašvaldību institūcijām, kas veic pārbaudes par personas atbilstību noteiktai mērķa grupai. Administratīvais slogs ir gan īstenošanas personālam, gan finansējuma saņēmējam anketu apkopošanai un atskaišu veikšanai, gan uzraugošajām institūcijām, veicot pārbaudes par personas atbilstību noteiktai mērķa grupai. Lai mazinātu šo slogu un mazinātu šobrīd esošo dalībnieku pretestību datu uzskaitei projekta pasākumu ietvaros, pieņemts lēmums noteikt augstāku stundu slieksni, no kura tiek uzsākta dalībnieku uzskaite, proti MK noteikumu 66.3. apakšpunkta precizētā redakcija paredz, ka finansējuma saņēmējs veic datu uzkrāšanu, ja pasākuma vai viena pasākuma cikla ilgums **ir vismaz 64 stundas**.   Papildus ņemot vērā, ka SAM 9.2.4. pasākumu specifiku, un to, ka dalībnieki nav saistīti ar nodarbinātību, apmācībām kvalifikācijas celšanai, jau sākotnēji netika plānots un nav iespējams uzkrāt datus par EK Regulas 1304/2013 1. pielikuma 2.punktā noteiktajiem kopējiem iznākuma rādītājiem vienībām, 3.punktā noteiktajiem kopējiem tūlītējo rezultātu rādītājiem dalībniekiem un 4.punktā minētajiem kopējie ilgtermiņa rezultātu rādītāji dalībniekiem.  (<https://eur-lex.europa.eu/legal-content/LV/TXT/PDF/?uri=CELEX:32013R1304&from=LV>) attiecīgi šobrīd tiek precizēta 66.3.apakšpunkta redakcija, ka SAM 9.2.4. ietvaros tiek vākti dati par EK Regulas 1304/2013 1. pielikuma 1.punktā noteiktajiem kopējiem iznākuma rādītājiem dalībniekiem.  Noteikumu projekts atrisina radušos situāciju un atrisina 9.2.4.1. pasākuma un 9.2.4.2.pasākumu īstenoto projektu ietvaros radušās problēmas, mazinot administratīvo un laikietilpīgo slogu. Veiktās izmaiņas kopumā neietekmē specifiskā atbalsta īstenošanas nosacījumus vai ietekmē pozitīvi, tiek atvieglota tiesību akta uztveramība un vienkāršota atbalsta saņemšana un mazināts administratīvais slogs.  Noteikumu projektā iekļautās grozījumu normas attiecas un ir saistošas arī jau apstiprinātajiem projektiem, proti tiks uzkrāti dati par dalībniekiem par pasākumiem, ja pasākuma vai viena pasākuma cikla ilgums ir vismaz 64 stundas |
| 3. | Projekta izstrādē iesaistītās institūcijas un publiskas personas kapitālsabiedrības | MK noteikumu grozījumu izstrādes ietvaros tika iesaistīta Veselības ministrija, SPKC, Centrālā finanšu un līgumu aģentūra, Finanšu ministrija, pašvaldības un citas īstenošanas procesā iesaistītās institūcijas. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums ietekmē Veselības ministriju, SPKC, Centrālo finanšu un līgumu aģentūru, pašvaldības, mazinot administratīvo slogu. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības pēc būtības. Tiesiskā regulējuma ietvaros noteiktie pienākumi tiks īstenoti esošo finanšu un darbinieku kapacitātes ietvaros. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Atbilstības izmaksu monetārs novērtējums | MK noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Atbildīgās iestādes funkcijas pilda Veselības ministrija, sadarbības iestādes funkcijas – Centrālā finanšu un līgumu aģentūra. Projekta iesniedzējs un finansējuma saņēmējs ir Veselības ministrija sadarbībā ar veselības nozares valsts pārvaldes iestādēm un atvasinātajām publiskajām personām, kas iesaistītas veselības veicināšanā un slimību profilaksē, kā arī ar juridiskajām personām, kam ir pilnvarojums veselības veicināšanas vai slimību profilakses politikas īstenošanai un koordinācijai, Nacionālā veselīgo pašvaldību tīkla pašvaldības un SPKC par pašvaldībām, kas nav Nacionālā veselīgo pašvaldību tīkla dalībnieces. |
| 2. | Projekta izpildes ietekme uz pār­valdes funkcijām un institucionālo struktūru.  Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Ar MK noteikumu projektu noteiktie institūciju pienākumi tiks veikti esošo finanšu un darbinieku kapacitātes ietvaros, nepalielinot kopējās izmaksas. |
| 3. | Cita informācija | Nav. |

Veselības ministre Anda Čakša

Vīza: Valsts sekretārs Aivars Lapiņš

D.Ozoliņa, 67876085

Dace.Ozoliņa@vm.gov.lv